title: Filosofía
text: A  Filosofía ye, etimolochicament, l'aimor por o conoiximiento y por a sciencia. A Filosofía ye hue a sciencia que estudea a realidat, as causas y os prencipios que sozchacen a la existencia y o pensamiento. A sobén se diz tamién filosofía a o conchunto de treballos colectivos d'os filosofos más importants; puede significar a exploración academica d'as diferents qüestions rechiradas por os filosofos, y tamién puede usar-se ta referir-se a una traza de pensar, critica y creyativa.
  
  En cheneral s'ha clasificau a filosofía seguntes o suyo obchecto d'estudeo: asinas parlamos d'a Epistemolochía (filosofía d'a sciencia), d'a Cosmolochía (a filosofía d'a naturaleza), de l'Antropolochía (la Filosofía de l'hombre) u d'a Etica (a filosofía d'o comportamiento humano). Manimenos, o que caracteriza a la filosofía respecto a lo que se clama modernament sciencia ye o feito que a filosofía rechira una explicacion radical y zaguera d'o suyo obchecto d'estudio.
  
  Periodos d'a Filosofía occidental 
   Filosofía Antiga; sieglo VII aC a o sieglo V (dende a naixencia d'a filosofia dica o neoplatonismo y o fin d'a filosofia helenista).
   Filosofía Medieval; dende o sieglo V a o sieglo XVI (dende a patristica dica la fin d'a escolastica).
   Filosofía Moderna; dende o sieglo XVII a la metat d'o sieglo XX (dende Descartes y o racionalismo dica la fin d'a II Guerra Mundial).
   Posmodernidat; Dende a metat d'o sieglo XX dica l'actualidat.
  
  Vinclos externos 
  
  Filosofía